CELEX: C2005/296/59
Language: lt
Date: 2005-11-26 00:00:00
Title: Byla T-338/05  2005 m. rugsėjo 9 d.  pareikštas ieškinys byloje  Claudel prieš Audito Rūmus

26.11.2005   
            
            
               LT
            
            
               Europos Sąjungos oficialusis leidinys
            
            
               C 296/27
            
         2005 m. rugsėjo 9 d. pareikštas ieškinys byloje Claudel prieš Audito Rūmus
   
   (Byla T-338/05)
   (2005/C 296/59)
   Proceso kalba: prancūzų
   Šalys
   
      Ieškovas: Raymond Claudel (Merl, Liuksemburgas), atstovaujamas advokato E. Boigelot
   
      Atsakovas: Europos Audito Rūmai
   Ieškovo reikalavimai
   
               —
            
            
               panaikinti 2004 m. lapkričio 11 d. Europos Audito Rūmų sprendimo (DEC 183/04/DEF) 17 punkto d papunktį, kuriuo nebuvo pripažinta, kad 2004 m. balandžio 30 d. ieškovas vykdė skyriaus vadovo pareigas;
            
         
               —
            
            
               priteisti turtinės ir neturtinės žalos atlyginimą, ex aequo et bono įvertintą 5 000 eurų, atsižvelgiant į galimą padidinimą proceso metu;
            
         
               —
            
            
               bet kuriuo atveju priteisti iš atsakovo bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas yra Audito Rūmų pareigūnas, atsakingas už išorinių ryšių tarnybą. Savo ieškiniu jis ginčija Audito Rūmų sprendimą, kadangi juo nebuvo pripažinta, kad ieškovas vykdo skyriaus vadovo pareigas, ir todėl nepripažinta, kad jam turi būti didinamas darbo užmokestis, kaip numatyta Pareigūnų tarnybos nuostatų su pakeitimais, įsigaliojusiais 2004 m. gegužės 1 d., 44 straipsnyje.
   Grįsdamas savo ieškinį, ieškovas tvirtina, kad buvo pažeisti Pareigūnų tarnybos nuostatų 44 straipsnis ir XIII priedo 7 straipsnis, o įvertinant jo pareigas padaryta akivaizdi vertinimo klaida. Jis taip pat nurodo pareigos motyvuoti, vienodo požiūrio principo, rūpestingumo pareigos ir gero administravimo principo pažeidimą. Ieškovas taip pat prašo atlyginti tariamai patirtus nuostolius.